الإدعاء
- صورة منتشرة بشكل كبير جدًا على إنها من إضراب الأردن الأخير، ومكتوب عليها "تغلي علينا البنزين ليه هو إنت فاكرنا مصريين".
– الصورة مش حقيقة، متعدل فيها ومضاف جملة “هو أنت فاكرنا مصريين”.✅✅
أصل الصورة منشور بتاريخ 2 يونيو من إضراب الأردن بالفعل، لكن مكتوب عليها “معناش”. وإضراب الأردن أصلًا كان علشان زيادة الضرائب مش علشان زيادة أسعار البنزين.
– لو ركزنا في الصورة هنلاقي مكتوب عليها تاريخ 30/ 5/ 2018، وإحنا أسعار البنزين زادت عندنا يوم 16 يونيو، فمش منطقي إن حد يشيل يافطة عن حدث لسه محصلش. كمان فونت الكلام متباين عن بعضه وكل كام كلمة بفونت شكل، وظاهر إن الكلام مكتوب فوق حاجة ممسوحة.